**6. KÖNYV**

**TŐZSDEI SZABÁLYALKOTÁSI ÉS KÖZZÉTÉTELI SZABÁLYOK**

### **TARTALOMJEGYZÉK**

1. fejezet A szabályzat célja, TÁRGYA, alapelvei, hatálya 241

2. fejezet Kapcsolódó alapfogalmak 243

II. KÜLÖNÖS RÉSZ 244

1. fejezet A Tőzsdei Szabály alkotásának rendje 244

2 Tőzsdei Szabály 244

3 Tőzsdei Szabályzat 244

4 Tőzsdei Rendelkezés 245

5 Igazgatósági határozat 245

6 Vezérigazgatói határozat 245

7 Szabályzatértelmezés 246

8 Tőzsdei Ajánlás 246

2. fejezet A közzététel rendje 246

9 A közzététel helye 246

10 Felelősség 248

3. fejezet Záró rendelkezések 249

11 Felhatalmazások 249

**I****. ÁLTALÁNOS RÉSZ**

1. fejezet
A jelen KÖNYV célja, TÁRGYA, alapelvei, hatálya

## A jelen Könyv célja

### A Budapesti Értéktőzsde Zártkörűen Működő Részvénytársaság Általános Üzletszabályzata jelen 6. Könyvének (továbbiakban: Tőzsdei Szabályalkotási és Közzétételi Szabályok) célja a Tőzsde Tőzsdei Szabály alkotásának rendjéről szóló rendelkezések meghatározása, valamint a Tőzsdei Szabályban a személyi hatály alá tartozó személyekre vonatkozóan közzétenni rendelt, valamint a Tőzsde működésével összefüggésben keletkezett és nyilvánosságra szánt egyéb Tőzsdei információk nyilvánosságra hozatalának szabályozása a mindenkor hatályos jogszabályi előírásokkal összhangban.

### A fentiek szerinti szabályozásnak elsődleges célja, hogy a jogszabályi felhatalmazás alapján érvényesülő tőzsdei szabályalkotás egysége és áttekinthetősége megvalósuljon, valamint, hogy a tőzsdei információk nyilvánosságra hozatala – azok egy helyen történő koncentrálásának és a piaci szereplők minél gyorsabb, gazdaságosabb és szélesebb körű információval való ellátásának biztosítása érdekében – a jogszabályi előírásoknak megfelelően, könnyen hozzáférhető módon és ellenőrizhetően történjen.

## A jelen Könyv tárgya

### A jelen Könyv tárgya a tőzsdei szabályalkotás rendjének meghatározásával, valamint a tőzsdei információk nyilvánosságra hozatalának szabályozásával kapcsolatban a Tőzsdét, illetve a Tőzsdei Szabályok hatálya alá tartozó személyeket megillető jogok és terhelő kötelezettségek, illetőleg a fenti tárggyal kapcsolatos eljárási szabályok rögzítése a fent hivatkozott céllal összhangban.

## A jelen Könyv alapelvei

### A jelen Könyv alkalmazása és értelmezése során alkalmazandó alapelveket az 1. Könyv - Bevezető és Értelmező Rendelkezések 6. pontja tartalmazza.

## A jelen Könyv hatálya

### A jelen Könyv tárgyi hatálya kiterjed a Tőzsde szervei által megalkotott Tőzsdei Szabályokra, valamint a Tőzsdei Szabályokban meghatározott és a Tőzsde működésével összefüggésben keletkezett mindazon tőzsdei információkra, amelynek jelen Könyv szerinti nyilvánosságra hozatalát a Tőzsdei Szabályok, az alkalmazandó magyar és Európai Uniós jogszabályok, illetőleg jelen Könyv rendelkezései előírják.

### A jelen Könyv nem érinti a Tőzsde, valamint a Tőzsdei Szabályok hatálya alá tartozó személyek tekintetében a hatályos jogszabályokban megállapított és rögzített egyéb közzétételi kötelezettségeket.

### Jelen Könyv személyi hatálya kiterjed a Tőzsdére, annak a Tőzsdei Szabály megalkotására felhatalmazott valamennyi szervére, valamint a Tőzsdei Szabály hatálya alá tartozó személyre, illetőleg – a felek között létrejött erre irányuló megállapodás esetén – kiterjeszthető a Tőzsdével egyéb jogviszonyban álló személyekre is.

2. fejezet
Kapcsolódó alapfogalmak

A jelen Könyvben található nagybetűvel megjelölt fogalmak alatt az 1. Könyv - Bevezető és Értelmező Rendelkezésekben foglalt fogalommeghatározás szerinti fogalmak értendők.

II. KÜLÖNÖS RÉSZ

1. fejezet
A Tőzsdei Szabály alkotásának rendje

# Tőzsdei Szabály

## A Tőzsde szervei a következő Tőzsdei Szabályt alkotják:

### az Igazgatóság

1. Tőzsdei Szabályzatot, Tőzsdei Rendelkezést
2. igazgatósági határozatot;

### - a Vezérigazgató

1. vezérigazgatói határozatot,
2. szabályzatértelmezést,
3. nem kötelező ajánlást.

## A 2.1 pont szerinti rangsornak megfelelően az alacsonyabb szintű Tőzsdei Szabály nem lehet ellentétes a magasabb szintű Tőzsdei Szabállyal.

## Az Igazgatóság jogosult dönteni minden olyan a Vezérigazgató hatáskörébe tartozó kérdésben, amelyet a hatáskörébe von.

# Tőzsdei Szabályzat

## Mindazon szabályokat, melyeket a Tpt. szerint Tőzsdei Szabályzatban szükséges szabályozni a Szabályzat tartalmazza.

## Az Igazgatóság a Tőzsdei Szabályzatban, vagy a Tőzsdei Szabályzatot elfogadó határozatában felhatalmazást adhat a Vezérigazgató számára, hogy a Tőzsdei Szabályzat rendelkezései végrehajtása érdekében a felhatalmazás keretei között további szabályokat állapítson meg. A felhatalmazásban meg kell határozni a felhatalmazás jogosultját, tárgyát és kereteit. A felhatalmazás jogosultja a szabályozásra másnak további felhatalmazást nem adhat. A Tőzsdei Szabályzat tárgykörébe tartozó alapvető jogok és kötelességek szabályozására nem lehet felhatalmazást adni.

### 3.3. A Tőzsdei Szabályzatot az Igazgatóság határozatával fogadja el, érvényességéhez a Felügyelet jóváhagyása szükséges. A Tőzsdei Szabályzat hatályba lépésének időpontját az azt elfogadó igazgatósági határozat, illetőleg annak felhatalmazása alapján a Vezérigazgató határozatban állapítja meg. A Tőzsdei Szabályzatot valamint annak módosítását – a 3.1. f) pontban foglalt szabályzat kivételével - közzé kell tenni a Pénzügyi Szervezetek Állami Felügyelete által üzemeltetett honlapon, valamint a Tőzsde honlapján. A hatályba lépés napja nem lehet korábbi időpont, mint a Tőzsdei Szabályzat fent meghatározott módon történő közzétételének napja.

# Tőzsdei Rendelkezés

## Az Igazgatóság Tőzsdei Rendelkezésben rendelkezik:

### a Tőzsde által a szolgáltatást igénybe vevők részére felszámított díjakról;

1. a Tőzsde munkaszervezete szervezetének felépítésére és működésére vonatkozó szabályokról;
2. a tőzsdei kereskedők, a tőzsdei kibocsátók és a befektetők érdekképviseleti rendjéről.

## Az Igazgatóság a Tőzsdei Rendelkezésben, vagy a Tőzsdei Rendelkezést elfogadó határozatában felhatalmazást adhat a Vezérigazgató számára, hogy a Tőzsdei Rendelkezés rendelkezései végrehajtása érdekében a felhatalmazás keretei között további szabályokat állapítson meg. A felhatalmazásban meg kell határozni a felhatalmazás jogosultját, tárgyát és kereteit. A felhatalmazás jogosultja a szabályozásra másnak további felhatalmazást nem adhat. A Tőzsdei Rendelkezés tárgykörébe tartozó alapvető jogok és kötelességek szabályozására nem lehet felhatalmazást adni.

## A Rendelkezést az Igazgatóság határozatával fogadja el, a hatályba lépésének időpontját az azt elfogadó határozat, illetőleg annak felhatalmazása alapján a Vezérigazgató határozatban állapítja meg. A hatályba lépés napja nem lehet korábbi időpont, mint a Rendelkezés Honlapon történő közzétételének napja.

# Igazgatósági határozat

## Az Igazgatóság a Tőzsdei Szabályzatot és Tőzsdei Rendelkezést elfogadó határozatán kívül igazgatósági határozatban rendelkezik:

### a vezérigazgatói határozatok ellen benyújtott fellebbezés tárgyában,

### egyéb, az Alapszabály, valamint a Tőzsdei Szabály szerint az Igazgatóság hatáskörébe tartozó, döntést igénylő kérdésekben.

## Az Igazgatóság határozatával jogokat és kötelezettségeket állapíthat meg a kibocsátókra, tőzsdei kereskedőkre, üzletkötőkre, és a Tőzsde szolgáltatásait igénybe vevő más személyekre vonatkozóan. Az igazgatósági határozat be nem tartása esetén a Tőzsdei Szabályban meghatározott szankciók kerülnek alkalmazásra.

# Vezérigazgatói határozat

## A Vezérigazgató jogosult a Tőzsdei Szabály végrehajtására vonatkozóan, a Szervezeti és Működési Szabályzatban meghatározott feladatkörében, illetőleg Tőzsdei Szabályzatban vagy Tőzsdei Rendelkezésben, az azokat jóváhagyó igazgatósági határozatban kapott felhatalmazása alapján vezérigazgatói határozatban rendelkezni. A vezérigazgatói határozat jogokat és kötelezettségeket állapíthat meg a kibocsátókra, tőzsdei kereskedőkre, üzletkötőkre, és a Tőzsde szolgáltatásait igénybe vevő más személyekre vonatkozóan. A vezérigazgatói határozat be nem tartása esetén a Tőzsdei Szabályban meghatározott szankciók kerülnek alkalmazásra.

# Szabályzatértelmezés

## A Vezérigazgató jogosult a Tőzsdei Szabály egyes rendelkezéseinek írásbeli értelmezésére. A Vezérigazgató által kiadott értelmezés a Tőzsdei Szabály rendelkezéseihez képest a Tőzsdei Szabály hatálya alá tartozó személyekre többletkötelezettségeket nem állapíthat meg.

# Tőzsdei Ajánlás

## A Vezérigazgató jogosult a Tőzsdei Szabály rendelkezései szabályszerű teljesítésének elősegítése érdekében Tőzsdei Ajánlás kiadására. A Tőzsdei Ajánlásban megfogalmazottak a kibocsátókra, tőzsdei kereskedőkre, és a Tőzsde szolgáltatásait igénybe vevő más személyekre nézve kötelező erővel nem bírnak.

2. fejezet
A közzététel rendje

# A közzététel helye

## A Tőzsde hivatalos közzétételi helye a Honlap, mint egységes, elektronikus és biztonságos adattovábbítási és tárolási rendszer, amely hivatalos megjelentetési helynek számít.

## A Szabályzat hatályba lépésétől kezdődően a Szabályzat által előírtak tekintetében a Tőzsdei Szabályban előírt közzétételi kötelezettségnek a Tőzsde, valamint a Közzétételre Köteles Személy a Honlapon keresztül tesznek eleget.

## A Honlapon történő megjelenés bármilyen okból történő meghiúsulása esetén a Tőzsde minden tőle telhetőt megtesz azért, hogy a Honlapon megjelentetendő információ egyéb módon nyilvánosságra kerüljön. Ilyen esetben mind a Közzétételre Köteles Személy, mind a Tőzsde köteles a Tőzsdei Szabályalkotási és Közzétételi Szabályok, valamint a Tőzsdei Szabály által előírt kötelezettségei haladéktalan teljesítésére a megjelenés meghiúsulása okául szolgáló körülmény elhárulását követően. A Tőzsde lehetőség szerint a meghibásodásról a Honlapon keresztül tájékoztatást tesz közzé.

## A Honlapon meg kell jelentetni:

a) a Tőzsdei Szabályzatok szövegét, azok módosításait;

b) a Tpt. 332. § (1) bekezdésében meghatározott információk körét;

c) a Közgyűlés határozatait;

d) az Igazgatóság azon határozatait, amely

da) a kibocsátókra és/vagy a szekciótagokra nézve jogokat és/vagy kötelezettségeket állapít meg;

db) fellebbezést bírál el;

dc) Tőzsdei Szabályzatot, Tőzsdei Rendelkezést fogad el, módosít, vagy helyez hatályon kívül;

dd) amelynek nyilvánosságra hozatalát az Igazgatóság elrendelte;

e) az Igazgatósági ülések napirendi pontjait, azon napirendi pontokat kivéve, amelyekkel összefüggésben nem nyilvános határozat született;

f) a vezérigazgatói határozatokat;

g) a15 (Tizenöt) perccel késleltetett Tőzsdei Adatokat a tőzsdei ajánlatok kivételével;

h) a Tőzsdei Információkat;

i) a Bizottság (EU) 2017/575/EU számú felhatalmazáson alapuló rendeletének 3-7. cikkeiben foglaltak szerinti információkat

i) a Közzétételre Köteles Személy által a Tőzsdei Szabályalkotási és Közzétételi Szabályok rendelkezései szerint megjelentetésre szánt közleményt a Tőzsdei Szabály által előírt és közzétenni rendelt információk tekintetében.

## A Közzétételre Köteles Személy a Tőzsdei Szabályalkotási és Közzétételi Szabályok, valamint a Tőzsdei Szabály által előírt nyilvánosságra hozatali kötelezettség teljesítése érdekében köteles:

1. a Közzétételi Útmutatóban leírt kapcsolatfelvételről, továbbá kapcsolattartásról gondoskodni;
2. a Tőzsdei Szabályalkotási és Közzétételi Szabályok és a Tőzsdei Szabály által előírt nyilvánosságra hozatali kötelezettség teljesítésével összefüggő, a saját érdekkörén belül felmerülő technikai infrastruktúrát és humán erőforrást biztosítani;
3. a rá irányadó Tőzsdei Szabályban előírt információ szolgáltatási kötelezettség körébe tartozó valamennyi adatot az ott meghatározott határidőben a Közzétételi Útmutatóban meghatározott fájl formátumban és technikai leírásnak megfelelően a Közzétételre Köteles Személy rendelkezésére bocsátott kliens alkalmazással a Honlapon megjelentetni;
4. az adatszolgáltatással kapcsolatban felmerülő kockázatok minimalizálása érdekében a Közzétételi Útmutatóban előírt titkosításról gondoskodni;
5. haladéktalanul felvenni a kapcsolatot a Tőzsdével, ha az általa nyilvánosságra szánt anyagok Tőzsdére, vagy a Honlapra történő beérkezéséről, a Honlapon történt megjelentetéséről nem kap visszajelzést, illetve ha az általa nyilvánosságra szánt anyagok és a Honlapon megjelent információk eltérőek;
6. valamennyi, a Honlapon történő adat megjelentetéséért a Díjszabályzatban meghatározott feltételekkel és az ott megszabott összegű díjat fizetni;
7. amennyiben bármilyen okból nem tud eleget tenni a Tőzsdei Szabály által meghatározott közzétételi kötelezettségének a Közzétételi Útmutató szerint, úgy a közzétételi kötelezettsége teljesítéséről köteles a Tőzsdei Szabályalkotási és Közzétételi Szabályok hatálya alá nem tartozó személyekre, valamint a Tőzsdei Szabály által nem előírt megjelentetésre vonatkozóan kiadott külön vezérigazgatói határozatban meghatározottak szerint gondoskodni.

## A Tőzsde a Közzétételre Köteles Személy által a Közzétételi Útmutatóban meghatározottak szerint megküldött magyar (illetőleg angol) nyelvű adatoknak a Honlapon történő megjelentetéséről az alábbiak szerint gondoskodik:

1. a Közzétételre Köteles Személy által szolgáltatott információ Honlapon történő közzétételéről haladéktalanul tájékoztatja a Közzétételre Köteles Személyt;
2. haladéktalanul tájékoztatja a Közzétételre Köteles Személyt, ha véleménye szerint a megjelentetésre szánt hír adatai hiányosak vagy tévesek;
3. a Közzétételre Köteles Személy számára a megküldött adatok titkosításhoz szükséges kezdő jelszavakat megadja, a jelszó elvesztése esetén intézkedik új jelszó megadásáról;
4. a Közzétételre Köteles Személy számára az elérhetőségi címet, email címet megadja.

## A Tőzsdei Adat keletkezésének időpontjától kezdve a Tőzsde tulajdonát képezi.

## A Tőzsde – a 9.9. pontban foglaltaktól függetlenül - a tőzsdei ajánlatokon kívüli Tőzsdei Adatok Honlapon történő megjelentetéséről a Tőzsdei Adat keletkezésétől számított 15. (Tizenöt) percet követően köteles gondoskodni úgy, hogy az ekként megjelentetett adatok bárki által hozzáférhetők, azok felhasználására azonban csak a Tőzsde, valamint a vonatkozó jogszabályok által meghatározott feltételekkel és engedélyezett körben kerülhet sor. A Honlapon a Tőzsdei Szabályalkotási és Közzétételi Szabályok rendelkezései szerint megjelenő közzétételek nyomtatott formában történő archiválását, és azok a Tőzsde székhelyén bárki által történő hozzáférhetőségét a Tőzsde köteles biztosítani.

## A vonatkozó jogszabályok szerinti átláthatósági előírásoknak megfelelően a Tőzsdének a kereskedés előtti és kereskedés utáni adatait nyilvánosságra kell hoznia a valós időhöz legközelebb eső időpontban és kereskedési időben is folyamatosan közzé kell tennie. A Tőzsde a jelen pontban rögzített valós idejű közzétételt – a fenti 9.8 pontban foglaltaktól eltérően - méltányos üzleti feltételek mellett és megkülönböztetésmentes módon az alábbiak szerint biztosítja:

1. A Tőzsde a kereskedés előtti adatokat, a mindenkori vételi és eladási árakat és az ezen árak mellett fennálló kereskedési szándékok mértékét, ennek megfelelően az ajánlati könyvét a hivatalos Disztribútorain (vendorokon) keresztül hozza a nyilvánosságra.
2. A BÉT a kereskedés utáni adatokat, a teljesített ügyletek árát, volumenét és időpontját, ennek megfelelően a részletes kötéslistát a BÉT hivatalos Disztribútorain (vendorokon) keresztül hozza a nyilvánosságra.
3. A Tőzsde a befektetési vállalkozások számára a Disztribútorokon keresztül történő elérés mellett a közvetlen hozzáférés lehetőségét is biztosítja azon mechanizmusokhoz, melyeket a kereskedés előtti és kereskedés utáni adatai közzétételére alkalmaz.

# Felelősség

## A szolgáltatott adatok tartalmáért és megjelenési formájáért a Közzétételre Köteles Személy tartozik felelősséggel.

## Amennyiben a Közzétételre Köteles Személy a Tőzsdei Szabályalkotási és Közzétételi Szabályok és a felhatalmazása alapján kiadott vezérigazgatói határozat(ok), valamint a Tőzsdei Szabály által előírtaktól eltérően tesz eleget a közzétételi kötelezettségének, azok következményeiért felelősséggel tartozik.

### Nem terheli felelősség a Tőzsdét,

1. ha a Közzétételre Köteles Személy nem a Tőzsdei Szabályalkotási és Közzétételi Szabályok és a felhatalmazása alapján kiadott vezérigazgatói határozat(ok), valamint a Tőzsdei Szabály által előírtaknak megfelelően tesz eleget a közzétételi kötelezettségének, az ebből eredő következményekért, illetőleg károkért, így különösen, ha
* a Közzétételre Köteles Személy nem a Közzétételi Útmutatóban meghatározottak szerint küldi meg a megjelentetésre szánt tájékoztatását;
* a Közzétételre Köteles Személy nem a Közzétételi Útmutatóban meghatározott módon adja meg a kliens alkalmazás által kért információkat;
* a Közzétételre Köteles Személy által a kliens alkalmazásban meghatározott és a kliens alkalmazásban csatolt, megjelentetésre szánt információk tartalma között ellentmondás van;
* a Közzétételre Köteles Személy nem a Közzétételi Útmutatóban meghatározott formátumban állítja elő és küldi meg a Tőzsde felé a megjelentetésre szánt anyagokat;
* a Közzétételre Köteles Személy nem a Tőzsdei Szabályalkotási és Közzétételi Szabályokban, valamint a Közzétételi Útmutatóban meghatározott titkosítási elvek szerint küldi meg a megjelentetésre szánt tájékoztatását.
1. a Tőzsdei Szabályalkotási és Közzétételi Szabályok szerinti megjelentetési kötelezettség teljesítésének késedelméért, hibás, vagy nem teljesítéséért, ha az bármilyen, a Tőzsde érdekkörén kívül eső, a Tőzsde által nem befolyásolható elháríthatatlan külső ok miatt következik be, a teljesség igénye nélkül beleértve az áramszolgáltatás kimaradását, a távközlési kapcsolat szünetelését, az Internet szolgáltatók üzemzavarait, vagy bármilyen készülék meghibásodását;

## A Tőzsde nem felelős azért a kárért, amely az információ titkosítására használt jelszó illetéktelen harmadik személyek birtokába jutása következményeként állt elő, és amely a Tőzsde érdekkörén kívül eső okból következett be.

3. fejezet
Záró rendelkezések

# Felhatalmazások

## Felhatalmazást kap a Vezérigazgató, hogy a Közzétételi Útmutató tartalmát, és a Tőzsdei Szabályalkotási és Közzétételi Szabályok hatálya alá nem tartozó személyek, valamint a Közzétételre Köteles Személy vonatkozásában a Tőzsdei Szabály által nem előírt megjelentetés tekintetében a részletes szabályokat a Szabályzat keretei között megállapítsa.